Diari Oficial de la Generalitat Valenciana


Sumari del DOGV 7504, del 14-04-2015 (2015/3116)

RESOLUCIÓ de 30 de març de 2015, de la Direcció General d'Innovació, Ordenació i Política Lingüística, per la qual es determinen els nous centres docents de la Comunitat Valenciana que en el curs 2015-2016 passaran a formar part de la Xarxa de Centres Docents Plurilingües en la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7504

Data del DOGV
:   14-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/3116


Data del document
:   30-03-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 30 de març de 2015, de la Direcció General d'Innovació, Ordenació i Política Lingüística, per la qual es determinen els nous centres docents de la Comunitat Valenciana que en el curs 2015-2016 passaran a formar part de la Xarxa de Centres Docents Plurilingües en la Comunitat Valenciana. [2015/3116]  
Per l'Orde 19/2011, de 5 d'abril, de la Conselleria d'Educació (DOCV 6503, 15.04.2011), es va establir la Xarxa de Centres Docents Plurilingües en la Comunitat Valenciana i els requisits dels centres per a formar part de dita xarxa.  
Esta xarxa pretén reconéixer públicament la dedicació i l'esforç del professorat i els centres escolars de la Comunitat Valenciana pel plurilingüisme i, al mateix temps, donar resposta a la creixent demanda social i aconseguir millorar la competència lingüística de l'alumnat en llengües estrangeres.  
Per tot això i en virtut de les atribucions que li atribuïxen l'article 5.3 de l'esmentada Orde 19/2011, de 5 d'abril, i el Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, esta Direcció General d'Innovació, Ordenació i Política Lingüística resol:  
  
Primer. Autorització  
Autoritzar els centres que s'especifiquen en l'annex I de la present resolució a adherir-se a la Xarxa de Centres Plurilingües per al curs 2015-2016.  
  
Segon. Exclusió  
Desestimar les sol·licituds dels centres que s'especifiquen en l'annex II de la present resolució a adherir-se a la Xarxa de Centres Plurilingües per al curs 2015-2016 amb indicació de les causes.  
  
Tercer. Desenrotllament del programa  
Els centres autoritzats desenrotllaran el seu projecte segons el que preveu l'Orde 19/2011, de 5 d'abril, per la qual s'establix la creació de la xarxa.  
  
Quart. Revocació d'autoritzacions  
L'article 2 de l'Orde 19/2011, reguladora de la Xarxa de Centres Docents Plurilingües, establix que els centres que en formen part oferiran en la seua proposta curricular almenys una àrea, matèria o mòdul no lingüístic en un idioma estranger, preferiblement l'anglés i, a més, garantiran un ús equilibrat de les dos llengües oficials de la Comunitat Valenciana. A més, en l'article 3.1 dicta que estos centres es comprometran a l'ampliació de l'oferta de les diferents àrees, matèries o mòduls de caràcter no lingüístic que s'impartisquen en llengua estrangera.  
  
Comprovat que en l'IES Asunción de Nuestra Señora d'Elx, amb codi 13398642, no es continuen donant les condicions previstes en l'Orde 19/2011 per a la incorporació a la Xarxa, vista l'acta del Consell Escolar en què es va aprovar deixar de formar part de la Xarxa de Centres Docents Plurilingües, es revoca l'autorització d'incorporació a la Xarxa d'este centre, feta mitjançant la Resolució de 23 de juny de 2011, de la Direcció General d'Ordenació i Centres Docents.  
  
  
Quint. Aplicació  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
València, 30 de març de 2015.- La directora general d'Innovació, Ordenació i Política Lingüística: Beatriz Gascó Enríquez.